གནས་ཚུལ་དེ་དང་འབྲེལ་བའི་ཐད་དཔལ་འབྱོར་དབྱེ་ཞིབ་ཆེད་ལས་པས་བརྗོད་དོན་ལྟར་ན།རྒྱ་གར་གྱི་དྲ་ཐོག་དངུལ་སྤྱོད་གྲངས་འབོར་གནས་སྐབས་རིང་ཁྱོན་ཡོངས་ནས་འཕར་ཡོད།དེ་ནི་དུས་ཡུན་དེའི་རིང་ཤོག་དངུལ་ཉུང་དྲགས་པའི་དཀའ་ངལ་གྱི་ཤུགས་རྐྱེན་ཙམ་རེད།འོན་ཀྱང་།དོན་དངོས་ཐོག་སྤྱིའི་ཆ་ནས་རྒྱ་གར་གྱི་དྲ་ཐོག་དངུལ་སྤྱོད་གྲངས་འབོར་འཕར་མོད།རྒྱ་གར་གཞུང་ཕྱོགས་ཀྱིས་འཆར་འགོད་དང་ཚོད་དཔག་བྱས་པའི་དམར་ཐིག་དེར་རེག་ཐུབ་མེད།དེ་བཞིན་གཞུང་གིས་དང་ཐོག་འཆར་འགོད་བྱས་པའི་དམིགས་ཡུལ་གང་ཡང་བསྒྲུབས་མེད།དཔེར་ན།དྲག་སྤྱོད་སྔོན་འགོག་དང་།ལྐོག་ཟ་རུལ་སུངས་རྩ་མེད་བཟོ་རྒྱུ་སོགས་ཀྱི་འཆར་གཞི་སོགས་གང་ལའང་ཕན་མེད་པ་མངོན་གསལ་རེད།དེ་ལས་ལྡོག་སྟེ་འཁྱོམ་འཁྲུག་བྱུང་བའི་རྒྱ་གར་རྒྱལ་ཡོངས་ཀྱི་དཔལ་འབྱོར་གྱི་དཀའ་ངལ་དེ་ཉིད་ལས་ད་དུང་ཡང་གྲོལ་ཐུབ་མེད།ཅེས་བརྗོད་འདུག